Newyddion - Coleman yn galw am warchod Bale
Diweddarwyd 11:25 Coleman yn galw am warchod Bale
Gareth Bale oedd seren y gêm yn erbyn Yr Alban
Cymru 2-1 Yr Alban
Serbia 6-1 Cymru
Cymru 0-2 Gwlad Belg
Mae rheolwr tîm pêl-droed Cymru wedi galw ar y dyfarnwr i warchod Gareth Bale yn y gêm yn erbyn Croatia nos Fawrth.
Alexandru Tudor o Romania fydd y dyfarnwr ar gyfer gêm ragbrofol Cwpan y Byd yn Osijek.
Sgoriodd Bale ddwy gôl Cymru yn y fuddugoliaeth o 2-1 yn erbyn Yr Alban nos Wener, ac unig gôl Cymru yn y golled o 6-1 yn erbyn Serbia ym mis Medi.
Ond mae Chris Coleman yn credu fod timau yn targedu seren Tottenham Hotspur a Chymru.
Dadleuol
"Mae timau yn rhoi dau neu dri chwaraewr arno fe - fe wnaeth y Belgiaid hynny, fe wnaeth y Serbiaid hynny. Fe geisiodd Yr Alban wneud ac fe fydd Croatia yn gwneud yr un peth," honnodd Coleman.
"Mae'n mynd i ddigwydd ymhob gêm. Dydw i ddim yn dweud bod angen gwarchodaeth ychwanegol gan y dyfarnwr, dim ond ei fod yn cael ei siâr."
Parhau gyda'r brif stori	Gemau Rhagbrofol Cwpan y Byd 2014 - Grŵp A
Roedd rhai yn honni fod gôl gyntaf Bale yn erbyn Yr Alban - o'r smotyn - yn ddadleuol, ond gwadu hynny wnaeth Coleman, gan ychwanegu nad oedd Cymru wedi mwynhau penderfyniadau o'u plaid gan ddyfarnwyr.
"Mae Shaun (Maloney) wedi dweud ei fod wedi cyffwrdd â Bale achos mae e'n fachgen gonest.
"Pan ydych chi'n rhedeg mor gyflym ag yr oedd Bale, mae'r cyffyrddiad lleiaf yn mynd i'ch baglu.
"Ond mae nifer yr achlysuron pan nad yw Bale yn cael ciciau rhydd pan mae'n eu haeddu yn sylweddol. Yn erbyn Gwlad Belg, roedden ni'n siomedig gyda nifer y penderfyniadau aeth yn ein herbyn.
"Hefyd fe ddylen ni fod wedi cael dwy gic arall o'r smotyn yn erbyn Yr Alban, ond mae pawb yn siarad am y gôl na chafodd ei chaniatáu i'r Alban.
"Cysondeb yw'r hyn yr ydym yn gofyn amdano."
Wrth baratoi ar gyfer y gêm nos Fawrth, mae un o arwyr pêl-droed Croatia, Davor Suker, wedi dweud y dylai Gareth Bale symud.
Dywedodd cyn ymosodwr Real Madrid, sydd bellach yn llywydd Cymdeithas Bêl-droed Croatia, y dylai Bale fynd i Real Madrid os caiff y cyfle er mwyn gwella ei yrfa.
12 HYDREF 2012, HAFAN Serbia 6-1 Cymru
11 MEDI 2012, HAFAN Cymru 0-2 Gwlad Belg
07 MEDI 2012, HAFAN Cysylltiadau Rhyngrwyd
Apêl am waed O ac B negatif
Fred Evans: cyhuddo o ymosod
Cymru 51-3 Yr Alban
Protest o blaid bwydo ar y fron
Cyhuddo dau blismon o ddwyn
Perfformiad 'arloesol' o waith Romeo a Juliet mewn canolfan siopa yn rhan o arlwy Gŵyl Gerdd Newydd Bangor Chwiban olaf Huw Eic
Enillwyr cyntaf Gwobrau Dewi Sant wedi eu cyhoeddi mewn seremoni yng Ngholeg Brenhinol Cerdd a Drama Cymru. 'Yr Urdd achubodd yr iaith': Prys Edwards
Llywydd Anhrydeddus Urdd Gobaith Cymru yn dweud mai'r mudiad sydd wedi gwneud y cyfraniad mwyaf i achub yr iaith Gymraeg. Gwasanaethau Eraill